ΓΡΑΠΤΗ ΕΡΩΤΗΣΗ P-2209/02

υποβολή: Ian Hudghton (Verts/ALE) προς την Επιτροπή

(12 Ιουλίου 2002)

Θέμα: ΦΠΑ στα κράνη ασφάλειας στο Ηνωμένο Βασίλειο

Όσον αφορά το Παράρτημα Η της έκτης οδηγίας που διέπει αγαθά καιπηρεσίες που μπορεί ναπόκεινται σε μειωμένο συντελεστή ΦΠΑ, και το έγγραφο της Επιτροπής Συντελεστές ΦΠΑ στα κράτη μέλη της Ευρωπαϊκής Κοινότητας όπου καταχωρείται ο μηδενικός συντελεστής ΦΠΑ που επιβάλλει η κυβέρνηση του Ηνωμένου Βασιλείου για κράνη ασφαλείας μοτοσικλετών και ποδηλάτων, προτίθεται η Επιτροπή να διευκρινίσει ποια κατηγορία του Παραρτήματος Η χρησιμοποίησε η κυβέρνηση του Η.Β. για να αιτιολογήσει την επιβολή μηδενικού συντελεστή ΦΠΑ για τα είδη αυτά·

Μπορεί, επίσης, η Επιτροπή να αναφέρει εάν, κατά την κρίση της, οι προστατευτικές κάσκες που χρησιμοποιούν οι ιππείς θα μπορούσαν να καλύπτονται από τους ορισμούς που χρησιμοποιεί η κυβέρνηση του Η.Β. για να αιτιολογήσει την επιβολή μηδενικού συντελεστή ΦΠΑ στα κράνη ασφαλείας μοτοσικλετιστών και ποδηλατιστών·

Απάντηση του κ. Bolkestein εξ ονόματος της Επιτροπής

(13 Σεπτεμβρίου 2002)

Βάσει της κοινοτικής νομοθεσίας για τον φόρο προστιθεμένης αξίας (ΦΠΑ), το άρθρο 12 παράγραφος 3 α) της έκτης οδηγίας για τον ΦΠΑ (77/388/ΕΟΚ(1)) αναφέρει ότι τα κράτη μέλη μπορούν να εφαρμόζουν μειωμένο συντελεστή ΦΠΑ όχι χαμηλότερο από 5 % για παροχές αγαθών καιπηρεσιών που αναφέρονται στο παράρτημα Η της οδηγίας αυτής. Εφόσον το παράρτημα αυτό δεν καλύπτει τα κράνη ασφαλείας, θα πρέπει να εφαρμόζεται σάυτά ο κανονικός συντελεστής ΦΠΑ.

Επιπλέον, κατά τη διάρκεια διαπραγματεύσεων σχετικά με την οδηγία αυτή, ή ως τμήμα των διαπραγματεύσεών τους για την προσχώρηση στην Κοινότητα, ορισμένα κράτη μέλη διατήρησαν χωριστούς κανόνες σε ειδικούς τομείς, παράδειγμα αποτελεί το Ηνωμένο Βασίλειο όσον αφορά τους μηδενικούς συντελεστές. Οι κανόνες αυτοί προβλέπουν ότι τα κράτη μέλη που εφάρμοζαν έκτακτους συντελεστές την 1η Ιανουαρίου 1991, μπορούν να συνεχίσουν να εφαρμόζουν τους συντελεστές αυτούς για μία περαιτέρω μεταβατική περίοδο, βάσει των όρων που αναφέρονται στο άρθρο 28 της έκτης οδηγίας για τον ΦΠΑ. Οι κανόνες αυτοί είναι μεταβατικοί, εν αναμονή τηςιοθέτησης από το Συμβούλιο με ομόφωνη απόφαση, ενός οριστικού καθεστώτος για τον ΦΠΑ βάσει του οποίου θα επέλθει μεγαλύτερη εναρμόνιση. Το Συμβούλιο μέχρι σήμερα δεν έχειιοθετήσει αυτές τις αλλαγές.

Ως παρέκκλιση στους ισχύοντες κανόνες, οι οποίοι προβλέπουν ότι ο κανονικός συντελεστής ΦΠΑ πρέπει να εφαρμόζεται σε οποιαδήποτε φορολογητέα πράξη ως φόρος κατανάλωσης, προκειμένου να αποφευχθεί η στρέβλωση του ανταγωνισμού, οι διατάξεις που αφορούν μειωμένους συντελεστές πρέπει να ερμηνεύονται κατά τον πλέον περιορισμένο τρόπο. Αυτό ισχύει ακόμη περισσότερο για τους μηδενικούς συντελεστές, εφόσον πρόκειται για ειδικές παρεκκλίσεις που χορηγούνται σε ορισμένα κράτη μέλη.

Η Επιτροπή είναι της γνώμης ότι οι τρέχοντες μηδενικοί συντελεστές που ισχύουν στο Ηνωμένο Βασίλειο δεν μπορούν να επεκταθούν ώστε να καλύψουν τις προστατευτικές κάσκες που χρησιμοποιούν οι ιππείς.

(1) Έκτη οδηγία του Συμβουλίου 77/388/ΕΟΚ της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — κοινό σύστημα φόρου προστιθεμένης αξίας: ομοιόμορφη φορολογική βάση, ΕΕ L 145 της 13.6.1977, οδηγία όπως τροποποιήθηκε τελευταία από την οδηγία 2002/38/ΕΚ, ΕΕ L 128 της 15.5.2002.